คลังหนุนธปท.คุมสินเชื่ออสังหาฯ
รัฐมนตรีคลังหนุนธปท.ออกมาตราการคุมสินเชื่ออสังหาริมทรัพย์รักษาเสถียรภาพเศรษฐกิจต้องมีเงินดาวน์10%ของมูลค่ามีผล1ม.ค.ปีหน้า&nbsp;&nbsp;&nbsp;&nbsp;&nbsp;&nbsp;&nbsp;&nbsp;&nbsp;
15 พ.ย. 2553

รัฐมนตรีคลังหนุนธปท.ออกมาตราการคุมสินเชื่ออสังหาริมทรัพย์รักษาเสถียรภาพเศรษฐกิจต้องมีเงินดาวน์10%ของมูลค่ามีผล1ม.ค.ปีหน้า          
นายกรณ์  จาติกวณิช  รัฐมนตรีว่าการกระทรวงการคลัง กล่าวถึงกรณีที่ธนาคารแห่งประเทศไทย ประกาศมาตรการกำหนดอัตราส่วนเงินได้ให้สินเชื่อต่อมูลค่าหลักประกัน หรือ LTV สำหรับการให้สินเชื่อที่อยู่อาศัยที่มีราคาซื้อขายต่ำกว่า 10 ล้านบาท ว่า ประเทศไทยเคยมีประสบการณ์ในอดีตมาแล้วที่ปล่อยให้เศรษฐกิจเติบโตโดยละเลยการดูแลเสถียรภาพที่ดีส่งผลให้ประเทศไทยเป็นหนี้สินอย่างมาก สำหรับมาตรการดังกล่าวถือเป็นหน้าที่โดยตรงของธนาคารแห่งประเทศไทย ที่จะต้องดูแลเศรษฐกิจให้เติบโตอย่างมีเสถียรภาพ
          สำหรับมาตรการกำหนดอัตราส่วนเงินให้สินเชื่อต่อมูลค่าหลักประกันของธนาคารแห่งประเทศไทย กำหนดให้อสังหาริมทรัพย์ประเภทคอนโดมิเนียมต้องมีเงินดาวน์ร้อยละ10 ซึ่งจะมีผลตั้งแต่วันที่ 1 มกราคม 2554 เป็นต้นไป ส่วนบ้านจัดสรร ทาวน์เฮาส์ หรืออสังหาริมทรัพย์แนวราบ กำหนดให้มีเงินดาวน์ร้อยละ 5 มีผลตั้งแต่วันที่ 1 มกราคม 2555 เป็นต้นไป ยกเว้นข้าราชการหรือพนักงานรัฐวิสาหกิจ